Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston asetukseksi toimenpiteistä ympäristöulottuvuuden sisällyttämiseksi täysimääräisesti kehitysmaiden kehitysprosessiin, komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0310 lopull. - COD 99/0020 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON ASETUKSEKSI toimenpiteistä ympäristöulottuvuuden sisällyttämiseksi täysimääräisesti kehitysmaiden kehitysprosessiin KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Johdanto EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio esittää jäljempänä lausuntonsa 13:sta parlamentin ehdottamasta tarkistuksesta. Tarkistukset hyväksytään seuraavasti: 11 tarkistusta hyväksytään sellaisenaan ja yksi tarkistus osittain. Lisäksi yksi tarkistus hyväksytään sellaisenaan, mutta toisessa tekstiyhteydessä kuin parlamentin ehdotuksessa. 2. Asiakirjan vaiheet a) Komissio antoi ehdotuksen asetukseksi (KOM(1999) 36 lopullinen - COD 1999/0020) 28. tammikuuta 1999. Ehdotus toimitettiin neuvoston ja Euroopan parlamentin käsiteltäväksi niin ikään 28. tammikuuta 1999. b) Talous ja sosiaalikomitea antoi lausuntonsa ehdotuksesta 7. heinäkuuta 1999. c) Alueiden komitea ilmoitti neuvostolle, ettei se anna lausuntoa kyseisestä ehdotuksesta. d) Parlamentti antoi 5. toukokuuta 1999 puoltavan päätöslauselman, johon sisältyi 53 tarkistusta komission ehdotukseen. e) Komissio antoi 2. helmikuuta 2000 perustamissopimuksen 250 artiklan mukaisesti muutetun ehdotuksen, johon parlamentin tekemistä 53 tarkistuksesta sisällytetään kokonaan tai osittain 28 tarkistusta (KOM(2000) 55 lopullinen - COD 1999/0020, 02.02.2000). f) Neuvosto vahvisti 17. joulukuuta 1999 yhteisen kantansa. g) Euroopan parlamentti antoi 15. maaliskuuta 2000 puoltavan lainsäädäntöpäätöslauselman, joka sisältää 13 tarkistusta yhteiseen kantaan. 3. Ehdotuksen tavoite Tämän ehdotuksen on tarkoitus olla keskeinen väline, jonka avulla yhteisö voi noudattaa ympäristönsuojeluun liittyviä oikeudellisia ja poliittisia sitoumuksiaan osana kestävää kehitystä. Ehdotuksen avulla pyritään varmistamaan 22. huhtikuuta 1997 annetun neuvoston asetuksen (EY) N:o 722/97 nojalla toteutettujen toimien jatkuminen sen jälkeen, kun asetuksen voimassaolo päättyy 31. joulukuuta 1999. Ehdotuksessa ehdotetaan uutta oikeudellista välinettä, jonka yhteydessä otetaan huomioon asiaa koskeva kehitys yhteisössä ja ympäristön alalla kansainvälisesti samoin kuin aiemman lainsäädännön täytäntöönpanosta saatu kokemus. Ehdotetussa asetuksessa vahvistetaan budjettikohdan B7-6200 hallinnointikehys; kyseinen budjettikohta soveltuu EY:n käytössä olevista rahoitusvälineistä parhaiten edellä mainittujen sitoumusten toteuttamiseen. 4. Komission lausunto euroopan parlamentin tarkistuksista 4.1. Komission hyväksymät tarkistukset - Tarkistukset 19, 20 ja 21 koskevat hajautettuun komitologiamenettelyyn liittyviä säännöksiä. Kuulemismenettelyä sovellettaisiin yksittäisiä hankkeita ja ohjelmia koskevaan päätöksentekoon, kun taas hallintokomitea päättäisi strategisten suuntaviivojen valinnasta. Nämä säännökset vastaavat komission yleistä lähestymistapaa, jonka tavoitteena on lujittaa komiteoiden asemaa strategisista suuntaviivoista päätettäessä mutta rajoittaa sitä yksittäisten hankkeiden tarkastelun yhteydessä. - Tarkistukset 1-8, joiden merkitys on toissijainen, kuormittavat asetuksen tekstirakennetta toistoineen ja/tai lukuisine yksityiskohtineen. Komissio hyväksyy kuitenkin nämä tarkistukset, koska se haluaa saada aikaan sovitteluratkaisun ja koska se tietää neuvoston ilmoittaneen olevansa valmis hyväksymään kyseiset kohdat. 4.2. Komission osittain hyväksymä tarkistus - Tarkistus 11 koskee rahoitusmäärärahaan liittyvää sovitteluratkaisua. Neuvosto on viestittänyt suhtautuvansa neuvotteluissaan myönteisesti kyseisen määrärahan - 93 miljoonaa euroa - vahvistamiseen. Myös komissio puoltaa tämän määrärahan vahvistamista. On kuitenkin huomattava, että tarkistukseen 11 sisältyy säännös, jonka mukaan komissio antaa Euroopan parlamentille ja neuvostolle uutta rahoitusmäärärahaa koskevan ehdotuksen ennen vuoden 2005 päättymistä. Tämä tarkistuksen osa ei ole enää tarpeen, koska oikeudellisen välineen voimassaololle ei ole asetettu määräaikaa. 4.3. Tarkistus, jonka komissio hyväksyy toisessa tekstiyhteydessä - Tarkistus 9 koskee toimien koordinointia valtiosta riippumattomien järjestöjen kanssa. Komissio ei puolla tämän toiminnan sisällyttämistä 5 artiklan 5 kohdan b alakohdan säännöksiin. Kyseessä ei ole kuitenkaan periaatteellinen erimielisyys, vaan komissio perustelee näkemystään sillä, että kyseinen säännös viittaa jäsenvaltioiden kanssa toteutettavaa koordinointia koskeviin velvoitteisiin, sellaisina kuin niistä määrätään perustamissopimuksessa. Komissio katsoo tämän vuoksi, että tämä toiminta on tarkoituksenmukaisempaa sisällyttää 5 artiklan 6 kohdan säännösten lisäykseksi. 5. Yhteenveto EY:n perustamissopimuksen 250 (2) artiklan mukaisesti komissio tarkistaa ehdotuksensa ylläolevan mukaisesti.